21995A0808(01)



PROTOCOL ADIȚIONAL LA ACORDUL

dintre Comunitatea Economică Europeană și Regatul Norvegiei ca urmare a aderării Republicii Austria, a Republicii Finlanda și a Regatului Suediei la Uniunea Europeană

COMUNITATEA EUROPEANĂ,

pe de o parte,

și

REGATUL NORVEGIEI,

pe de altă parte,

AVÂND ÎN VEDERE Acordul dintre Comunitatea Economică Europeană și Regatul Norvegiei semnat la Bruxelles la 14 mai 1973, denumit în continuare „acordul”,

AVÂND ÎN VEDERE aderarea Republicii Austria, a Republicii Finlanda și a Regatului Suediei la Uniunea Europeană la 1 ianuarie 1995,

AVÂND ÎN VEDERE că, în scopul de a menține fluxurile comerciale între Norvegia, pe de o parte, și noile state membre, pe de altă parte, este necesar să se facă adaptări la regimul comerțului cu produse pescărești între Norvegia și Comunitate,

DECID să stabilească de comun acord adaptările la acord ca urmare a aderării Republicii Austria, a Republicii Finlanda și a Regatului Suediei la Uniunea Europeană, ȘI SĂ ÎNCHEIE PREZENTUL PROTOCOL:

Articolul 1

Textul acordului, al anexelor și al protocoalelor, care constituie parte integrantă a acestuia, al Actului final și al declarațiilor anexate la acesta se redactează în limbile finlandeză și suedeză, iar aceste texte sunt autentice în egală măsură cu textele originale. Comitetul mixt aprobă textele în limbile finlandeză și suedeză.

Articolul 2

Dispozițiile speciale aplicabile importurilor în Comunitate de anumite produse pescărești originare din Norvegia sunt prevăzute în anexa I la prezentul protocol.

Articolul 3

Dispozițiile Protocolului nr. 3 privind definiția conceptului de „produse originare” și metodele de cooperare administrativă se modifică în conformitate cu anexa II la prezentul protocol.

Articolul 4

Anexele la prezentul protocol constituie parte integrantă a acestuia. Prezentul protocol constituie parte integrantă a acordului.

Articolul 5

Prezentul protocol se aprobă de către părțile contractante în conformitate cu procedurile acestora. Protocolul intră în vigoare la 1 iulie 1995, cu condiția ca părțile contractante să se fi notificat reciproc, înainte de această dată, cu privire la finalizarea procedurilor necesare în acest scop. După această dată, protocolul intră în vigoare în prima zi a celei de-a doua luni care urmează înștiințării respective.

Articolul 6

Prezentul acord se redactează în dublu exemplar în limbile daneză, engleză, finlandeză, franceză, germană, greacă, italiană, olandeză, portugheză, spaniolă, suedeză și norvegiană, textele în fiecare din aceste limbi fiind în mod egal autentice.

Hecho en Bruselas, el veinticinco de julio de mil novecientos noventa y cinco.Udfærdiget i Bruxelles, den femogtyvende juli nitten hundrede og femoghalvfems.Geschehen zu Brüssel am fünfundzwanzigsten Juli neunzehnhundertfünfundneunzig.Έγινε στις Βρυξέλλες, στις είκοσι πέντε Ιουλίου χίλια εννιακόσια ενενήντα πέντε.Done at Brussels, on the twenty-fifth day of July in the year one thousand nine hundred and ninety-five.Fait à Bruxelles, le vingt-cinq juillet mil neuf cent quatre-vingt-quinze.Fatto a Bruxelles, addì venticinque luglio millenovecentonovantacinque.Gedaan te Brussel, de vijfentwintigste juli negentienhonderd vijfennegentig.Feito em Bruxelas, em vinte e cinco de Julho de mil novecentos e noventa e cinco.Tehty Brysselissä kahdentenakymmenentenäviidentenä päivänä heinäkuuta vuonna tuhat yhdeksänsataayhdeksänkymmentäviisi.Som skedde i Bryssel den tjugofemte juli nittonhundranittiofem.Utferdiget i Brussel den 25. juli 1995.

Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar